На основу члана 14. Одлуке о манифестацијама и програмима у области културе од значаја за Град ("Службени лист Града Ниша", број 7/2012, 44/2015 и 115/16), члана 7. Правила о организацији и раду сталне манифестације Интернационални Nišville џез фестивал (''Службени лист Града Ниша'', број 53/2015) и чланова 21. и 37. Статута Града Ниша ("Службени лист Града Ниша", број 88/2008 и 143/2016),

Скупштина Града Ниша, на седници одржаној \_\_\_\_\_\_2017. године, донела је

**Р Е Ш Е Њ Е**

**o oбразовању Савета манифестације**

**Интернационални Nišville џез фестивал**

**I** Образује се Савет манифестације Интернационални Nišville џез фестивал (у даљем тексту: Савет манифестације), у следећем саставу:

1. Иван Благојевић, представник Фондације „Nišville";
2. Александар Јоцић, дипломирани инжењер информатике;
3. Дејан Рајчић, дипломирани правник;
4. Милош Мијатовић, дипломирани кларинетиста;
5. Вања Стојковић, дипломирани новинар;
6. Александар Стевановић, машински техничар;
7. Наталија Живановић, туризмолог;
8. Милица Андрић, дипломирани туризмолог;
9. Златко Шемић, војни пензионер.

**II** У свом раду Савет манифестације ће се у свему придржавати одредби из Одлуке о манифестацијама и програмима у области културе од значаја за Град и Правила о организацији и раду сталне манифестације Интернационални Nišville џез фестивал.

**III** Мандат изабраних чланова је две године.

**IV** Доношењем овог решења престаје да важи Решење о образовању Савета манифестације Интернационални Nišville џез фестивал (''Службени лист Града Ниша'', број 44/2015).

**V** Ово решење објавити у ''Службеном листу Града Ниша''.

Број:

У Нишу,\_\_\_\_\_\_\_\_\_2017. године

**СКУПШТИНА ГРАДА НИША**

Председник

Мр Раде Рајковић

**OБРАЗЛОЖЕЊЕ**

На основу члана 14. Одлуке о манифестацијама и програмима у области културе од значаја за Град ("Службени лист Града Ниша", број 7/2012, 44/2015 и 115/16), сталном манифестацијом управља Савет манифестације, који образује Скупштина Града, из реда стручних и јавних радника и познаваоца у области културе.

Чланом 6. став 2. Правила о организацији и раду сталне манифестације Интернационални Nišville џез фестивал („Службени лист Града Ниша“, број 53/2015) прописано је да Савет има девет чланова које именује Скупштина Града. Став 3. истог члана прописује да је представник Фондације „Nišville", по функцији, члан Савета, а став 4. истог члана да мандат чланова Савета траје две године.

Скупштина Града Ниша на седници одржаној 08.06.2015. године донела је Решење о образовању Савета манифестације Интернационални Nišville џез фестивал. Мандат члановима савета истиче 07.06.2017. године.

У циљу континуираног рада Савета манифестације Интернационални Nišville џез фестивал, приступило се благовремено припреми избора чланова у састав овог органа.

У складу са Одлуком о манифестацијама и програмима у обаласти културе од значаја за Град и Правилима о организацији и раду сталне манифестације Интернационални Nišville џез фестивал, а на основу референци у раду, интересовања и искуства у праћењу одређене области, дати су предлози за чланове Савета као у диспозитиву.

Секретаријат за културу и информисање упућује Нацрт решења о образовању Савета даљу процедуру надлежним органима Града, на разматрање и одлучивање.

**Секретаријат за културу и информисање**

**СЕКРЕТАР**

**Небојша Стевановић**